
I. Előzmények
Budapest Főváros XIV. Kerület Zugló Önkormányzata Képviselő-testületének a Budapest Főváros XIV. Kerület Zugló közterületein történő kötelező maszkviselésről szóló 37/2020. (XI.11.) önkormányzati rendelete Zugló közterületein kötelező maszkviselést rendelt el.
A koronavírus-világjárvány elleni védekezésről szóló 2021. évi I. törvény, valamint a védelmi intézkedések lépcsőzetes feloldásának ötödik fokozatára tekintettel a veszélyhelyzet idején alkalmazandó védelmi intézkedéseket szabályozó kormányrendeletek módosításáról szóló 264/2021. (V.21.) Korm. rendelet feloldotta a központi jogszabályban előírt kötelező maszkviselést a közterületeken. Ugyanakkor a 484/2020. (XI.10.) Kormányrendelet jelenleg is hatályos 27.§ a) pontja szerint:
"27. § Felhatalmazást kap a települési önkormányzat polgármestere, a fővárosi önkormányzat által közvetlenül igazgatott terület esetében a főpolgármester, egyéb fővárosi terület esetében a kerületi polgármester mint a helyi önkormányzat képviselő-testülete, illetve a fővárosi közgyűlés hatáskörének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján gyakorlója, hogy önkormányzati rendeletben
a) határozza meg a 10 000 főnél nagyobb lakónépességű település belterületén azon közterületeket, illetve nyilvános helyeket, ahol e rendeletben meghatározott módon kötelező maszkot viselni" 
Több, a járvánnyal, illetve konkrétan a koronavírussal és annak terjedésével foglalkozó neves szakember a közterületi maszkviselést elhagyhatónak tartja. A kialakult helyzetben megfelelő, s a központi járványügyi irányvonallal összhangban lévő lépésnek tekintem a Budapest Főváros XIV. Kerület Zugló közterületein történő kötelező maszkviselésről szóló 37/2020. (XI.11.) önkormányzati rendelet hatályon kívül helyezését. Természetesen abban a nem várt helyzetben, ha a járványügyi vezetés, az Operatív Törzs, az egyészségügyi szakemberek ismét indokolt látják a későbbiekben, úgy – ha az említett felhatalmazás fennmarad – lehetőség lesz ismét kötelezővé tenni a közterületi (belterületi) maszkviselést. Reméljük, hogy erre a jövőben már nem lesz szükség.
II. Vélemények
A jogalkotásról szóló 2010. évi CXXX. törvény 17. §-a alapján a rendelet alkotás várható hatásai a következők: 

- A rendelet-módosításnak társadalmi, gazdasági, költségvetési kihatása: Nincs.

- Környezeti és egészségi következmények: Nincs.

- Az önkormányzati rendelet megalkotásának adminisztratív terhe: Nincs. 

- A jogszabály megalkotásának szükségessége, a jogalkotás elmaradásának várható következménye: a hatályos jogszabályoknak megfelelő döntés elmaradása.

- Az önkormányzati rendelet végrehajtásához személyi, tárgyi többletfeltétel: Nincs.

Jogi Főosztály véleménye: Az előterjesztésben közölt adatok, információk alapján az előterjesztéshez jogi észrevételt nem tesz.

III. Rendeletalkotási javaslat

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatos Kormányrendeletekre – Budapest Főváros XIV. Kerület Zugló Önkormányzata Képviselő-testülete jogkörében eljárva a polgármester megalkotja az előterjesztés 1. mellékletét képező …………./2021. (… .  …)  önkormányzati rendeletet.

A rendeletalkotáshoz a Magyarország helyi önkormányzatairól szóló 2011. évi CLXXXIX. törvény 42. § 1. pontja és 50. §-a alapján a minősített többség szükséges.

Budapest, 2021.

Horváth Csaba
  polgármester

Mellékletek:  
1. melléklet: a rendelet tervezete és indokolása

Az előterjesztést készítette: Jogi Főosztály

